《真静馈新茶菰乾黄独乳酪约葵窗适安共享适安》
宋代·陈起

千载靖节翁，秫向公田种。
万钟于我何，肯恋五斗俸。
长歌归去来，田园聊自奉。
高蹈世莫俦，器局小管仲。
嗟余昧于时，退思心每痛。
世人不我知，小畦亲抱甕。
唯有竹宫仙，时复致一供。
四清山中珍，凡目为之动。
黄独前未识，勿诮仲宣惷。
春茗摘新芽，秋菰怀旧葑。
江南贵乳酪，此意兼金重。
得君同下箸，诗来再三讽。
韵意两相高，文史叹足用。
续貂愧狗尾，敢与贤者共。
语奚较工拙，年来此心纵。
软饱黑甜馀，无复春草梦。
可人招不来，属篇亟持送。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。